FI Euroopan unionin virallinen lehti L 203/4

KOMISSION ASETUS (EY) N:o 1134/2006,

annettu 25 päivänä heinäkuuta 2006,

neuvoston asetuksessa (EY) N:o 1782/2003 säädetyn tilatukijärjestelmän täytäntöönpanoa koskevista yksityiskohtaisista säännöistä annetun asetuksen (EY) N:o 795/2004 muuttamisesta ja oikaisemisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 145 artiklan d alakohdan ja 155 artiklan,

sekä katsoo seuraavaa:

(1) Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädetyn tilatukijärjestelmän täytäntöönpanoa koskevista yksityiskohtaisista säännöistä 21 päivänä huhtikuuta 2004 annetussa komission asetuksessa (EY) N:o 795/2004 (2) vahvistetaan tilatukijärjestelmän täytäntöönpanoa koskevat vuodesta 2005 sovellettavat säännöt.

(2) Asetuksen (EY) N:o 795/2004 liitteessä I vahvistetaan päivämäärä, josta alkaen kerääjäkasvien viljely voidaan tilapäisesti sallia alueilla, joilla vilja korjataan ilmastosta johtuvista syistä tavallisesti aikaisemmin, kuten asetuksen (EY) N:o 1782/2003 51 artiklan b alakohdassa säädetään. Espanjalle ja Ranskalle olisi niiden pyynnöstä vahvistettava kyseinen päivämäärä.

(3) Lisättäessä asetuksen (EY) N:o 795/2004 48 a artiklaan uusia kohtia tapahtui virhe. Kyseiseen artiklaan lisättiin komission asetuksilla (EY) N:o 1701/2005 (3) ja (EY) N:o 2183/2005 (4) kaksi kohtaa, jotka molemmat numeroitiin kohdaksi 10. Selkeyden vuoksi olisi korvattava kyseiset kohdat, joiden virheellinen numerointi voi aiheuttaa sekaannusta, uusilla oikein numeroiduilla kohdilla.

(4) Laadittaessa asetuksella (EY) N:o 2183/2005 lisättyä 10 kohtaa, jossa sallitaan Maltalle ja Slovenialle tukien myöntäminen oliivitarhoille vuodeksi 2006, tapahtui niin ikään virhe. Mainitussa kohdassa säädetyt enimmäismäärät eivät ole asianmukaisia, sillä niiden on vastattava määriä, jotka olisi pitänyt laskea tilatukea varten. Näiden määrien on siten vastattava asetuksen (EY) N:o 1782/2003 liitteessä VIII a kyseisille jäsenvaltioille vuodeksi 2006 vahvistettua oliiviöljyosaa. Tämän vuoksi mainittu säännös olisi oikaistava.

(5) Asetus (EY) N:o 795/2004 olisi muutettava ja oikaistava vastaavasti.

(6) Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Korvataan asetuksen (EY) N:o 795/2004 liite I tämän asetuksen liitteellä.

2 artikla

Korvataan asetuksen (EY) N:o 795/2004 48 a artiklan 10 kohta, sellaisena kuin se on lisättynä asetuksella (EY) N:o 2183/2005, ja 11 kohta seuraavasti:

”11. Malta ja Slovenia saavat vuonna 2006 myöntää oliivitarhojen tukea oliivialan paikkatietojärjestelmään kuuluvaa hehtaaria kohden kaikille viidelle oliivitarhaluokalle, jotka ne voivat määritellä asetuksen (EY) N:o 1782/2003 110 i artiklan 2 kohdan mukaisesti, enimmäismäärän rajoissa, joka on Maltan osalta 0,047 miljoonaa euroa ja Slovenian osalta 0,120 miljoonaa euroa. 12. Neuvoston asetuksen (ETY) N:o 1696/71 (5) 12 ja 13 artiklaa sekä neuvoston asetusta (EY) N:o 1098/98 (6) sovelletaan edelleen Sloveniassa vuoden 2006 satoon ja 31 päivään joulukuuta 2006 asti.

3 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Sen 2 artiklaa sovelletaan 1 päivänstä tammikuuta 2006.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä heinäkuuta 2006. Komission puolesta Mariann FISCHER BOEL Komission jäsen

(1) EUVL L 270, 21.10.2003, s. 1. Asetus sellaisena kuin se on viimeksi muutettuna asetuksella (EY) N:o 319/2006 (EUVL L 58, 28.2.2006, s. 32).

(2) EUVL L 141, 30.4.2004, s. 1. Asetus sellaisena kuin se on viimeksi muutettuna asetuksella (EY) N:o 658/2006 (EUVL L 116, 29.4.2006, s. 14).

(3) EUVL L 273, 19.10.2005, s. 6.

(4) EUVL L 347, 30.12.2005, s. 56.

(5) EYVL L 175, 4.8.1971, s. 1.

(6) EYVL L 157, 30.5.1998, s. 7.”